CELEX: 32018D0355
Language: bg
Date: 2018-02-27 00:00:00
Title: Решение (ОВППС) 2018/355 на Комитета по политика и сигурност от 27 февруари 2018 година за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2017/682 (BiH/26/2018)

12.3.2018   
            
            
               BG
            
            
               Официален вестник на Европейския съюз
            
            
               L 68/12
            
         РЕШЕНИЕ (ОВППС) 2018/355 НА КОМИТЕТА ПО ПОЛИТИКА И СИГУРНОСТ
   от 27 февруари 2018 година
   за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2017/682 (BiH/26/2018)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6, параграф 1 от него,
   като има предвид, че:
   
               (1)
            
            
               Съгласно член 6, параграф 1 от Съвместно действие 2004/570/ОВППС Съветът оправомощи Комитета по политика и сигурност (КПС) да взема съответните решения за назначаването на командващия силите на ЕС за военната операция на Европейския съюз в Босна и Херцеговина (наричан по-долу „командващият силите на ЕС“).
            
         
               (2)
            
            
               На 29 март 2017 г. КПС прие Решение (ОВППС) 2017/682 (2) за назначаване на бригаден генерал Anton WALDNER за командващ силите на ЕС.
            
         
               (3)
            
            
               Командващият операцията на ЕС препоръча генерал-майор Martin DORFER да бъде назначен за нов командващ силите на ЕС на мястото на генерал-майор Anton WALDNER, считано от 28 март 2018 г.
            
         
               (4)
            
            
               Военният комитет на ЕС постигна съгласие по тази препоръка на 30 януари 2018 г.
            
         
               (5)
            
            
               Поради това Решение (ОВППС) 2017/682 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
            
         
               (7)
            
            
               На 12 и 13 декември 2002 г. Европейският съвет от Копенхаген прие декларация, в която се посочва, че договореностите „Берлин плюс“ и тяхното изпълнение ще се прилагат само за онези държави — членки на Съюза, които са също или членки на НАТО, или страни по инициативата „Партньорство за мир“, и които впоследствие са сключили двустранни споразумения за сигурност с НАТО,
            
         ПРИЕ НАСТОЯЩОТО РЕШЕНИЕ:
   Член 1
   Генерал-майор Martin DORFER се назначава за командващ силите на ЕС за военната операция на Европейския съюз в Босна и Херцеговина, считано от 28 март 2018 г.
   Член 2
   Решение (ОВППС) 2017/682 се отменя.
   Член 3
   Настоящото решение влиза в сила на 28 март 2018 г.
   
      Съставено в Брюксел на 27 февруари 2018 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 252, 28.7.2004 г., стр. 10.
   
      (2)  Решение (ОВППС) 2017/682 на Комитета по политика и сигурност от 29 март 2017 г. за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2016/332 (BiH/25/2017) (ОВ L 98, 11.4.2017 г., стр. 20).